CELEX: 62013TB0042
Language: lv
Date: 2013-11-19 00:00:00
Title: Lieta T-42/13: Vispārējās tiesas 2013. gada 19. novembra rīkojums — 1. garantovaná /Komisija (Prasība atcelt tiesību aktu — Konkurence — Aizliegtas vienošanās — Kalcija karbīda un magnija, kas paredzēti tēraudrūpniecībai un gāzes ieguvei EEZ, izņemot Īriju, Spāniju, Portugāli un Apvienoto Karalisti, tirgus — Naudas sodi — Kavējuma nauda — Nepārsūdzams akts — Nepieņemamība)

18.1.2014   
            
            
               LV
            
            
               Eiropas Savienības Oficiālais Vēstnesis
            
            
               C 15/17
            
         Vispārējās tiesas 2013. gada 19. novembra rīkojums — 1. garantovaná/Komisija
   (Lieta T-42/13) (1)
   
   (Prasība atcelt tiesību aktu - Konkurence - Aizliegtas vienošanās - Kalcija karbīda un magnija, kas paredzēti tēraudrūpniecībai un gāzes ieguvei EEZ, izņemot Īriju, Spāniju, Portugāli un Apvienoto Karalisti, tirgus - Naudas sodi - Kavējuma nauda - Nepārsūdzams akts - Nepieņemamība)
   2014/C 15/24
   Tiesvedības valoda — angļu
   
      Lietas dalībnieki
   
   
      Prasītāja: 1. garantovaná a.s. (Bratislava, Slovākija) (pārstāvji — sākotnēji M. Powell, solicitor, G. Forwood, barrister, M. Staroň un P. Hodál, advokāti, vēlāk — K. Lasok, QC, J. Holmes, B. Hartnett, barristers, un O. Geiss, advokāts)
   
      Atbildētāja: Eiropas Komisija (pārstāvji — V. Bottka, F. Dintilhac un N. von Lingen)
   
      Priekšmets
   
   Prasība atcelt lēmumu, kas, kā tiek apgalvots, ir Komisijas 2012. gada 21. decembra vēstulē (Lieta COMP/39.396 — Tēraudrūpniecībā [un gāzes ieguves rūpniecībā] izmantojamie reaģenti, kuru sastāvā ir kalcija karbīds un magnijs), kurā Komisija pieprasīja prasītājai samaksāt tai atlikušo naudas soda, kas tai tika uzlikts ar Komisijas 2009. gada 22. jūlija Lēmumu C(2009) 5791, galīgā redakcija, par [EKL] 81. panta un EEZ līguma 53. panta piemērošanas procedūru, summu, kam pieskaitīta kavējuma nauda, vai iesniegt bankas garantiju par šo pašu summu
   
      Rezolutīvā daļa:
   
   
               1)
            
            
               prasību noraidīt;
            
         
               2)
            
            
               1. garantovaná a.s. sedz savus tiesāšanās izdevumus, kā arī atlīdzina Eiropas Komisijas tiesāšanās izdevumus.
            
         
      (1)  OV C 79, 16.3.2013.